สังคมข่าวหุ้น
ดัชนีตลาดหุ้นไทยปิดที่ระดับ 1,688.36 จุด +5.78 จุด มูลค่าซื้อขาย 58,565.35 ล้านบาท ติดตามผลประกอบการของบริษัทจดทะเบียนไทยที่จะทยอยออกมามากขึ้น
ดัชนีตลาดหุ้นไทยปิดที่ระดับ 1,688.36 จุด +5.78 จุด มูลค่าซื้อขาย 58,565.35 ล้านบาท ติดตามผลประกอบการของบริษัทจดทะเบียนไทยที่จะทยอยออกมามากขึ้น
5 ก.พ. 2566

ดัชนีตลาดหุ้นไทยปิดที่ระดับ 1,688.36 จุด เพิ่มขึ้น 5.78 จุด มูลค่าการซื้อขาย 58,565.35 ล้านบาท ติดตามผลประกอบการของบริษัทจดทะเบียนไทยที่จะทยอยออกมามากขึ้น ขณะที่นโยบายการเงิน 3 ธนาคารกลางหลักของโลกส่งสัญญาณภาพเงินเฟ้อเริ่มชะลอลง อีกทั้งยังได้ปัจจัยหนุนจากกลุ่มท่องเที่ยวหลัง AOT เปิดสถิติการบิน ม.ค.66 เร่งตัวขึ้น และคาดหวังทัวร์จีนเริ่มเข้าไทยสัปดาห์นี้
ราคาหุ้น SKY ล่าสุด (3 ก.พ. 2566) ปรับขึ้น 5.50% มาปิดตลาดที่ 23 บาท หลังบอร์ด SKY ไฟเขียวออกหุ้นเพิ่มทุน 91.21 ล้านหุ้น แบ่งเป็นขายหุ้นเพิ่มทุน RO ราว 31.21 ล้านหุ้น ราคา 13 บาท/หุ้น ในอัตราส่วน 20 หุ้นเดิมต่อ 1 หุ้นใหม่ และขายหุ้นเพิ่มทุน PP 3 ราย ให้ผู้บริหารจาก PLANB-COM7-TQR รวมราว 60 ล้านหุ้น ราคา 16.80 บาท/หุ้น คาด SKY โกยเงินเพิ่มทุน RO-PP กว่า 1.4 พันล้านบาท ไปใช้เสริมสภาพคล่องทางการเงิน และใช้ในการขยายธุรกิจ จ่อชงที่ประชุมสามัญผู้ถือหุ้นประจำปี 2566 ในวันที่ 21 เม.ย. 2566 น่าจะดำเนินการเสร็จสมบูรณ์ภายในเดือน มิ.ย. 2566
TMI ผู้ผลิตและจำหน่ายอุปกรณ์ควบคุมในระบบแสงสว่าง มีเฮ! หลัง COD โรงไฟฟ้าชีวภาพ ด่านช้าง จ.สุพรรณบุรี เมื่อวันที่ 14 พ.ย. 2565 ซึ่งได้รับอานิสงส์จากอัตราค่าไฟฟ้าผันแปรอัตโนมัติ (Ft) ที่เพิ่มขึ้น แถมยังสามารถวางแผนสร้างคาร์บอนเครดิตขายต่างชาติได้ด้วย โดยมีบางประเทศขายคาร์บอนเครดิตได้ 70 ยูโร/ตัน และมีบางประเทศขายได้สูงถึง 100 ยูโร/ตัน ถ้า TMI ทำได้สำเร็จก็น่าจะดียิ่งขึ้นไปอีก
หุ้นไอพีโอน้องใหม่ “พรีเมียร์ควอลิตี้สตาร์ช หรือ PQS” เคาะราคาขาย IPO ที่ 6 บาท/หุ้น จำนวน 170 ล้านหุ้น เปิดให้จองซื้อ 7-9 ก.พ.นี้ คาดเข้าเทรดกระดาน SET ภายในเดือน ก.พ. นี้ ชูจุดเด่นด้านการเป็นผู้นำในอุตสาหกรรมมันสำปะหลังที่มีความเชี่ยวชาญยาวนานกว่า 20 ปี พร้อมต่อยอดสู่ธุรกิจจำหน่ายกระแสไฟฟ้าจากก๊าซชีวภาพเพื่อใช้ในโรงงานและจำหน่ายให้ กฟภ. หวังนำเงินระดมทุนเสริมทัพธุรกิจแป้งมันสำปะหลัง-ธุรกิจผลิตไฟฟ้าจากก๊าซชีวภาพที่มีแนวโน้มเติบโตสูง
UMI มอบสิทธิพิเศษสำหรับสมาชิกเพียงซื้อสินค้าดูราเกรสและเซอเกรส สามารถสะสมคะแนนแลกของรางวัลผ่านแอปฯ “ดูราเกรส สะสมแต้ม” [email protected] และพิเศษสุดกับแคมเปญใหม่ต้อนรับเดือนแห่งความรักกับโปรโมชั่น “LOVE IS ALL AROUND ฉลองวาเลนไทน์ ให้รักหมุนรอบบ้าน” เพียงลูกค้าซื้อสินค้าดูราเกรสและเซอเกรส รับทันทีคะแนน x2 สะสมคะแนนครบนำไปแลกส่วนลดอาหารและเครื่องดื่ม อีกทั้งยังเลือกสะสมคะแนนเพื่อนำไปแลกรับบัตรน้ำมัน, เครื่องฟอกอากาศ, หรือของรางวัลอื่น ๆ อีกมากมาย สะสมคะแนนแลกของรางวัล ตั้งแต่วันที่ 1-28 ก.พ. 2566 นี้เท่านั้น
ตลาดหลักทรัพย์ฯ ให้ MASTER เข้าข่ายมาตรการกำกับการซื้อขาย ระดับ 1 : ห้ามคำนวณวงเงินซื้อขาย และ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์)  ตั้งแต่วันที่ 6 ก.พ.-24 ก.พ. 2566 จะส่งผลให้สภาพคล่องการเก็งกำไรปรับลง
DRT ได้รับการสนับสนุนสินเชื่อโครงการจาก EXIM BANK วงเงินรวม 400 ล้านบาท ไปใช้ขยายการลงทุนสายการผลิตกระเบื้องคอนกรีต (CT-6) ที่โรงงานจังหวัดสระบุรี ซึ่งจะมีกำลังการผลิตเพิ่มขึ้นอีก 1 แสนตัน/ปี คาดว่าจะแล้วเสร็จสามารถเดินเครื่องจักรเชิงพาณิชย์ได้ภายในครึ่งปีแรกของปี 2567 เพื่อสนับสนุนการเติบโตในอนาคต